section_heading: Klerikalizam u Hrvatskoj i Sloveniji
paragraph_text: Klerikalne koncepcije bile su prisutne u Hrvatskoj politici u 19. i 20. stoljeću u Hrvatskom katoličkom pokretu (1903. – 1945.) i Hrvatskoj pučkoj stranci (1919. – 1929.). Pokret je ostao marginalnog značaja; vodeći hrvatski političari (Ante Starčević, Stjepan Radić, Vladko Maček) bili su izrazito antiklerikalni (i Ante Pavelić je prema Katoličkoj Crkvi bio suzdržan jer, kao univerzalna, dolazi u sukob s nacionalnim načelom). Stjepan Radić je oblikovao sljedeće načelo: „Vjeruj u Boga, ali ne i u popa.” Također je poduprio osnivanje autohtone Hrvatske katoličke Crkve.